CELEX: 62021CA0251
Language: lv
Date: 2022-04-28 00:00:00
Title: Lieta C-251/21: Tiesas (septītā palāta) 2022. gada 28. aprīļa spriedums (Augstākās tiesas (Senāts) (Latvija) lūgums sniegt prejudiciālu nolēmumu) – SIA “Piltenes meži”/Lauku atbalsta dienests (Lūgums sniegt prejudiciālu nolēmumu – Eiropas Lauksaimniecības fonds lauku attīstībai (ELFLA) – Regula (ES) Nr. 1305/2013 – ELFLA atbalsts lauku attīstībai – 30. pants – Natura 2000 maksājumi – Piemērošanas joma – Atbalsta pieteikums par mikroliegumu, kas izveidots mežā, kurš neietilpst Natura 2000 tīklā, lai sekmētu kādas savvaļas putnu sugas aizsardzību – Regula (ES) Nr. 702/2014 – Konkrēta atbalsta lauksaimniecības un mežsaimniecības nozarei kategorijas atbrīvojums – Piemērošana atbalstam, kas līdzfinansēts, izmantojot Eiropas Savienības līdzekļus – Nepiemērošana grūtībās nonākušiem uzņēmumiem)

20.6.2022   
            
            
               LV
            
            
               Eiropas Savienības Oficiālais Vēstnesis
            
            
               C 237/17
            
         
      Tiesas (septītā palāta) 2022. gada 28. aprīļa spriedums (Augstākās tiesas (Senāts) (Latvija) lūgums sniegt prejudiciālu nolēmumu) – SIA “Piltenes meži”/Lauku atbalsta dienests
      (Lieta C-251/21) (1)
      
      (Lūgums sniegt prejudiciālu nolēmumu - Eiropas Lauksaimniecības fonds lauku attīstībai (ELFLA) - Regula (ES) Nr. 1305/2013 - ELFLA atbalsts lauku attīstībai - 30. pants - Natura 2000 maksājumi - Piemērošanas joma - Atbalsta pieteikums par mikroliegumu, kas izveidots mežā, kurš neietilpst Natura 2000 tīklā, lai sekmētu kādas savvaļas putnu sugas aizsardzību - Regula (ES) Nr. 702/2014 - Konkrēta atbalsta lauksaimniecības un mežsaimniecības nozarei kategorijas atbrīvojums - Piemērošana atbalstam, kas līdzfinansēts, izmantojot Eiropas Savienības līdzekļus - Nepiemērošana grūtībās nonākušiem uzņēmumiem)
      (2022/C 237/22)
      Tiesvedības valoda – latviešu
      
         Iesniedzējtiesa
      
      Augstākā tiesa (Senāts)
      
         Pamatlietas puses
      
      
         Pieteicēja: SIA “Piltenes meži”
      
         Atbildētājs: Lauku atbalsta dienests
      
         Rezolutīvā daļa
      
      
                  1)
               
               
                  Eiropas Parlamenta un Padomes Regulas (ES) Nr. 1305/2013 (2013. gada 17. decembris) par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005 30. pants, ņemot vērā it īpaši tā 6. punktu, ir jāinterpretē tādējādi, ka atbalsts, kas ir pieprasīts par mikroliegumu, kurš izveidots mežā, lai īstenotu Eiropas Parlamenta un Padomes Direktīvas 2009/147/EK (2009. gada 30. novembris) par savvaļas putnu aizsardzību mērķus, ietilpst šī 30. panta piemērošanas jomā.
               
            
                  2)
               
               
                  Komisijas Regula (ES) Nr. 702/2014 (2014. gada 25. jūnijs), ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot [LESD] 107. un 108. pantu, ir jāinterpretē tādējādi, ka saskaņā ar šo regulu atbalstu, ko, pamatojoties uz Regulu Nr. 1305/2013, attiecībā uz mikroliegumu, kurš izveidots mežā, lai īstenotu Direktīvas 2009/147 mērķus, ir pieprasījis grūtībās nonācis uzņēmums Regulas Nr. 702/2014 2. panta 14. punkta izpratnē, nevar atzīt par saderīgu ar iekšējo tirgu.
               
            
         (1)  OV C 252, 28.6.2021.